open-index/open-wikipedia-markdown huggingface dataset:
Quail-luokka

**Quail-luokka** oli Britannian kuninkaallisen laivaston torpedovenehävittäjäluokka (). Jäljellä olevat luokan alukset luokiteltiin 30 solmun nelisavuhormisina lokakuussa  1913 B-luokkaan.

Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.

Alusten voimanlähteenä olivat 6&nbsp;300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.

## Alukset

## Lähteet
*
*
*
*

### Viitteet
Maisema, La Dominique (Hiva Oa)

**Maisema, La Dominique (Hiva Oa)**, tai **Maisema, sika ja hevonen (Hiva Oa)** on Paul Gauguinin (1848–1903)  öljymaalaus kankaalle, kooltaan 75×67 cm. Vuoden 1903 teos oli tärkeimpiin jälki-impressionisteihin kuuluneen taiteilijan viimeisimpiä töitä, ellei viimeinen. Hän kuoli Hiva Oalla toukokuussa 1903.

## Värimaailma

Arkaaistunnelmainen maalaus kuvaa Hiva Oa -saaren luontoa voimakkain värein. Gauguin käytti synteettistä maalaustapaa pyrkien symboliseen ilmaisuun. Maisemasta erottuu ihmisasumus, muutamia eläimiä, puiden varjoja ja heinikkoa taustanaan oranssi taivas. Oranssia sävyä on myös asuinrakennuksessa ja siellä täällä vihreän ja sinisen kasvuston lomassa.

## Alkuperäisyyden etsintää Tyynenmeren saarilla

Kuten monet Gauguinin tahitilaisteokset, maalaus korostaa ihmisen, eläinten ja luonnon alkuperäistä yhteyttä. Hän oli jättänyt "keinotekoisen ja sovinnaisen" taakseen, vuonna 1891, muuttaessaan pois Pariisista, jonka jälkeen hän kävi täällä vain muutamaan otteeseen. Hän asui loppuelämänsä Ranskan Polynesiaan kuuluvilla Tyynenmeren saarilla, joista hän sai aiheet  maalauksiinsa. Alkuun hän asui Tahitilla, mutta siirtyi 1901 Hiva Oan saarelle. Saari oli saanut teoksen nimessä olevan La Dominique -nimen löytöretkeilijä Alvaro de Mendanalta 1595. Ranskalaisille se päätyi 1800-luvulla.

Paratiisin ohella Paul Gauguin sai kokea saarella myös vaikeuksia, kuten köyhyyttä ja riitoja paikallisten viranomaisten kanssa.

## Vaikutus

Viime vuosina on Suomessa tuotu esille teoksen vaikutuksia suomalaisiin taiteilijoihin, esimerkiksi vaikutuksia Alvar Cawénin varhaisempaan tuotantoon.
Erityisesti Cawénin Bretagnessa 1911 tekemä maalaus *Saint Germain* on osin mukaelma Gauguinin Hiva Oan maisemasta. Mukana on esikuvan mukaisesti arkaainen mytologia, syntetistinen ja dekoratiivinen maalaustapa, kaksiulotteisuutta sekä hevosia ja vettä. Bretagne on muuntunut kohti etelämerellistä paratiisia.

## Lähteet

## Aiheesta muualla
*
HMS Ardent (1913)

**HMS Ardent** (viirinumero H78) oli Britannian kuninkaallisen laivaston Acasta-luokan hävittäjä ensimmäisessä maailmansodassa.

## Valmistus

Alus tilattiin vuosien 1911–1912 laivasto-ohjelmassa William Denny and Brothersilta Dumbartonista, missä köli laskettiin 9. lokakuuta 1912. Alus laskettiin vesille 8. syyskuuta 1913. Se nimettiin lokakuussa uudelleen *HMS Kenriciksi*, mutta alkuperäinen nimi palautettiin hieman myöhemmin. Alus valmistui helmikuussa 1914.

## Palvelus
Alus liitettiin palvelukseen otettaessa 4. hävittäjälaivueeseen, jonka mukana se oli Suuressa laivastossa. Saksan keisarikunnan laivaston taistelulaiva *[[SMS Westfalen]]in* apuaseiden tuli upotti aluksen Skagerrakin taistelussa 1. kesäkuuta 1916.

## Lähteet
*
*
*

### Viitteet
PS/2-liitin

**PS/2-liitin** on Mini-DIN-liitin jossa on kuusi kontaktia. Sitä on käytetty tietokoneen näppäimistön ja hiiren liittiminä, mutta USB-liitin ja langattomat laitteet ovat vähentäneet liittimen käyttöä.

Liitin on saanut nimensä vuonna 1987 julkaistulta IBM PS/2-tietokonemallistolta, jossa se otettiin käyttöön. Liitin korvasi IBM AT:ssa käytetyn isomman näppäimistön DIN-liittimen, joka oli sähköisesti ja protokollaltaan sama. Sen sijaan hiiren liittimenä käytettiin aiemmin RS-232-sarjaporttia, koska PC-koneissa ei ollut erillistä hiiren liitintä.

Liittimien värikoodauksessa vihreä on tarkoitettu hiirelle ja violetti näppäimistölle.
Grenadan vaakuna

**Grenadan vaakuna** on Grenadan tunnus lipun, kansallislaulun ja moton ohella. Se otettiin käyttöön maan itsenäistyessä vuonna 1974.

Nelijakoisen kilven ensimmäisessä ja neljännessä kentässä on leijona kuvaamassa menneitä ja nykyisiä yhdyssiteitä Yhdistyneeseen kuningaskuntaan. Toisessa ja kolmannessa kentässä on lilja katolisen uskon vertauskuvana. Kilven keskellä on laiva, joka kuvaa Kristoffer Kolumbuksen rantautumista Grenadaan ja nykyaikana maan turismia ja vesillä risteilyä. Kilvessä on samat värit kuin maan lipussa, punainen, keltainen ja vihreä, jotka kuvaavat siinä rohkeutta, aurinkoa ja maataloutta.

Kilvenkannattajina on vyötiäinen ja grenadanjuoksukyyhky, jotka kertovat maan eläimistöstä. Kilven alla on kuvattuna Grand Etang -järvi. Etualalla on kaakaopapu ja muskottipähkinä, taustalla maissi ja banaanipuu, jotka liittyvät Grenadan maatalouteen. Kypärässä on viisisakarainen tähti kuvaamassa kansan toiveita, pyrkimyksiä ja ihanteita. Kypärän silmikon seitsemän kalteria ja kypärän yläpuolella olevat seitsemän ruusua symboloivat valtion seitsemää aluetta. Kypärän yläpuolella on myös kansalliskukka bougainvillean oksia. Vaakunassa on motto *Ever conscious of God, we aspire, build and advance as one people*.

## Lähteet
*

### Viitteet
HMS Thrasher

**HMS Thrasher** on ollut neljän Britannian Kuninkaallisen laivaston aluksen nimenä.

* HMS Thrasher (1804), 12-tykkinen priki
* HMS Thrasher (1856), Albacore-luokan tykkivene
* HMS Thrasher (1895), Quail-luokan torpedovenehävittäjä
* HMS Thrasher (N37), T-luokan sukellusvene
Roger Ailes

**Roger Eugene Ailes** (15. toukokuuta 1940 Warren, Ohio – 18. toukokuuta 2017 Palm Beach, Florida) oli yhdysvaltalainen televisiojohtaja ja mediakonsultti. Hänet tunnettiin parhaiten Fox Newsin ja Fox Television Stations Groupin toimitusjohtajana; hän hoiti tehtävää heinäkuuhun 2016 asti, jolloin erosi tehtävistään seksuaaliahdistelusyytösten vuoksi.

Ennen televisiojohtajan uraansa Ailes toimi republikaanipresidenttien Richard Nixonin, Ronald Reaganin ja George H. W. Bushin sekä Rudy Giulianin ensimmäisen pormestarinvaalikampanjan mediakonsulttina. Hän myös toimi 1990-luvun alussa jonkin aikaa NBC:n kaapeliuutistoiminnan johtajana, ennen kuin siirtyi Foxille.

Vuonna 1996 Ailes perusti Fox News -uutiskanavan, ja uutistoiminnan on arvioitu edistäneen Yhdysvaltojen kahtiajakautuneisuutta.

Erottuaan Foxin toimitusjohtajan tehtävistä Ailes toimi jonkin aikaa Donald Trumpin vuoden 2016 presidentinvaalikampanjan neuvonantajana, auttaen Trumpia valmistautumaan vaaliväittelyihin.

Ailes kuoli Floridan Palm Beachissa 18. toukokuuta 2017 lyötyään päänsä viikkoa aiemmin kaatumisen yhteydessä. Palm Beachin piirikunnan kuolemansyyntutkijan mukaan Ailesin kuolinsyynä oli kovakalvonalainen verenvuoto, jota hänen sairastamansa hemofilia pahensi.

Toimittaja Gabriel Sherman julkaisi Ailesin TV-urasta kirjan *The Loudest Voice in the Room*, ja sen pohjalta tehtiin vuonna 2019 TV-sarja *The Loudest Voice*, jossa häntä esittää Russell Crowe. Samana vuonna sai ensi-iltansa myös elokuva *[[Bombshell – hiljaisuuden rikkojat|Bombshell]]*, jossa Ailesia esittää John Lithgow.

## Lähteet

## Kirjallisuutta
* 
* 
*
Maantiesilta, L’Estaque

**Maantiesilta, L'Estaque** on Paul Cézannen (1839–1906) öljymaalaus kankaalle, kooltaan 56 × 65,5 cm. Teos on vuosilta 1883–1885 ja kuuluu Ateneumin taidemuseon kokoelmiin.

## Maalaustapa ja provinienssi

Cézanne maalasi pinnat vierekkäin asetelluin ja rytmiä luovin siveltimenvedoin. Näin hän ilmaisi omaa kokemustaan enemmän kuin silmin nähtyä todellisuutta. Tämä taiteen tekotapa "modulaatio" eli pinnan rakenteen jakaminen kokonaisuudeksi tällä tavoin yleistyi Suomessakin myöhemmin laajemminkin uuden taiteen tekotavaksi.

Cézannen Maantiesilta, L'Estaque kuului aiemmin taidekauppias Ambroise Vollardin kokoelmiin. Maalaus oli esillä Roger Fryn järjestämässä *Manet and the Post-Impressionists* -näyttelyssä, josta se hankittiin Antellin kokoelmiin vuonna 1911.

## Vaikutus

Suomessa tästä Maantiesilta, L'Estaque -maalauksesta otti moni nuori suomalainen taiteilija oppia omiin teoksiinsa. Ainakin Tyko Sallisen, Yrjö Ollilan, Ragnar Ekelundin ja Ilmari Aallon tuotannossa näkyy Cézannen käyttämä maalaustapa. Myös tuon ajan taiteentuntijoissa oli niitä, jotka halusivat tukea taiteilijoita heidän ilmaisussaan. Tällaisia olivat esimerkiksi Sigurd Frosterus sekä Oslon Nasjonalgallerietin johtaja ja Munchin ystävä Jens Thiisil. Viimeksi mainittu myös esitelmöi Helsingissä impressionistista taidetta seuranneista pyrkimyksistä vuonna 1911 ja 1913.

## Lähteet

* Timo Huusko:Paul Cézanne: Maantiesilta, L'Estaque. Teoksessa Ateneum- opas. Toim. Timo Huusko. 2007, s.76.

## Aiheesta muualla
*
Sharon Van Etten

**Sharon Van Etten** on yhdysvaltalainen laulaja-lauluntekijä. New Jerseyssä syntynyt ja varttunut ja Brooklynissa asuva Van Etten on julkaissut kolme sooloalbumia. 7. helmikuuta 2012 ilmestynyt *Tramp* debytoi Yhdysvalloissa Billboard 200 -albumilistalla sijalla 75.

## Diskografia

### Albumit
* *Because I Was In Love* (2009)
* *Epic* (2010)
* *Tramp* (2012)
* *Remind Me Tomorrow* (2019)
* *We've Been Going About This All Wrong* (2022)

## Lähteet

## Aiheesta muualla
HMS Bruizer

**HMS Bruizer** tai **HMS Bruiser** on ollut seitsemän Britannian Kuninkaallisen laivaston aluksen nimenä.

* HMS Bruizer (1797), 12-tykkinen Acute-luokan priki
* HMS Bruizer (1804), 12-tykkinen Archer-luokan priki
* HMS Bruiser (1854) kelluva mylly
* HMS Bruizer (1867), Britomart-luokan tykkivene
* HMS Bruizer (1895), Ardent-luokan torpedovenehävittäjä
* HMS Bruiser (1942), maihinnousualus 
* HMS Bruiser (LST3025), maihinnousualus
Meksikon vaakuna

**Meksikon vaakuna** on Meksikon tunnus lipun ja kansallislaulun ohella. Vaakuna vakiintui nykyiseen muotoonsa vuonna 1968, kun maassa järjestettiin olympialaiset. Vaakuna on myös Meksikon lipun keskellä.

Vaakunassa on nokassaan ja oikeassa jalassaan käärmettä pitävä maakotka, joka seisoo opuntiakaktuksella. Kaktuksen alla on saarta ja vettä esittävät kuviot. Kuva viittaa tarinaan Tenochtitlánin eli nykyisen Méxicon kaupungin perustamisesta. Asteekkien piti löytää järvi, jossa on saari, jossa kasvaa kaktus, jolle suussaan käärmettä pitävä kotka laskeutuisi oikean kaupungin paikan merkiksi. Vaakunassa on lisäksi tammen ja laakeripuun lehviä sidottuina yhteen nauhalla, jossa on Meksikon lipun värit.

## Lähteet
Kaukomäki

**Kaukomäki** on kylä Eurajoella Satakunnan alueella. Kaukomäellä on vuonna 1906 rakennettu 260 m2 työväentalo. 

## Lähteet
*http://seurantalot.fi/talot/kaukomaen_tyovaentalo
Jemenin presidentinvaali 2012

**Presidentinvaali** Jemenissä järjestettiin 21. helmikuuta 2012. Vaalin ainoa ehdokas oli varapresidentti Abdrabuh Mansur Hadi.

## Tausta
Jemenin levottomuuksien 2011–2012 aikaan Persianlahden arabimaiden yhteistyöneuvosto ehdotti sopimusta, jonka mukaan presidentti Ali Abdullah Saleh siirtäisi valtaansa varapresidentti Abdrabuh Mansur Hadille. Saleh allekirjoitti sopimuksen marraskuussa 2011, jolloin sovittiin että hän pysyy presidenttinä vielä kolme kuukautta, jonka jälkeen järjestettäisiin uudet vaalit.

## Lähteet

## Aiheesta muualla
*
Viola Davis

**Viola Davis** (s. 11. elokuuta 1965 St. Matthews, Etelä-Carolina) on yhdysvaltalainen Oscar-palkittu elokuva-, televisio- ja teatterinäyttelijä.

## Ura

Davis sai ensimmäisen Oscar-ehdokkuutensa naissivuosasta elokuvassa *[[Doubt – Epäilys]]* (2008) ja toisen naispääosasta *[[Piiat]]* (2011). Vuonna 2015 Davis voitti ensimmäisenä mustana naisena parhaan naispääosan Emmyn roolistaan draamasarjassa *[[How to Get Away with Murder]]*.

Hänet palkittiin vuonna 2017 parhaan naissivuosan Oscarilla ja Golden Globella roolistaan elokuvassa *[[Fences]]* (2016).

Vuonna 2023 Davis palkittiin Grammy-palkinnolla. Palkinnon myötä Davisista tuli yksi harvoista taiteilijoista, joka on voittanut niin Emmy-, Grammy-, Oscar- kuin Tony-palkinnonkin.

## Yksityiselämä

Davis vihittiin Julius Tennonin kanssa vuonna 2003. Heillä on myös yhteinen tuotantostudio.

## Valikoitu filmografia

* *[[Doubt – Epäilys]]* (2008)
* *[[Piiat]]* (2011)
* *[[How to Get Away with Murder]]* (2014–)
* *[[Suicide Squad (elokuva)|Suicide Squad]]* (2016)
* *[[Fences]]* (2016)

## Lähteet

## Aiheesta muualla

*
Ladywood

**Ladywood** on yksi Birminghamin kaupungin kymmenestä vaalipiiristä. Se muodostuu neljästä äänestysalueesta: Aston, Ladywood, Nechells ja Soho. Vuonna 2009 Ladywoodissa  oli 112&nbsp;500 asukasta. Vuonna 2001 lähes kaksi kolmasosaa alueen asukkaista kuului etnisiin vähemmistöihin, kun koko Birminghamin alueella heitä on vajaa kolmannes.

2010-luvulla Ladywoodin alue on ollut koko Yhdistyneen kuningaskunnan pahimmin työttömyydestä kärsinyt alue; tammikuussa 2012 työttömyysaste oli 12,4%.

## Lähteet
Ostroh

**Ostroh** () on läntisessä Ukrainassa Rivnen alueen eteläosissa sijaitseva historiallisesti merkittävä kaupunki. Se sijaitsee pohjoiseen laskevan Horynjoen varrella, joka on Dneprin tärkeän sivuhaaran Pripetin merkittävä haarauma.

## Historiaa

Paikkakunta mainitaan historiallisissa kronikoissa jo vuonna 1100. Paikkakunta siirtyi 1300-luvun jälkipuoliskolla Liettuan suuriruhtinaskunnan osaksi. Kaupunki on saanut nimensä ortodoksisesta Ostrozkin (Ostrogski) ruhtinassuvusta, joka rakennutti sinne linnan ja luostarin. Kaupungista tuli tärkeä kulttuurin, uskonnon ja talouden keskus. Kaupunkioikeudet paikkakunta sai 1528. Kaupunkiin perustettiin 1570-luvulla ortodoksinen Ostrohin akatemia ja kirjapaino, jossa kirjanpainaja Ivan Fjodorovin (, ) johdolla painettiin muun muassa 1581 ensimmäinen sekä Vanhan että Uuden testamentin sisältänyt Raamattu kirkkoslaavilla (Ostrohin Raamattu). Kaupunki menetti kuitenkin seuraavan vuosisadan aikana keskeisen asemansa maan uskonnollisessa ja kulttuurielämässä valtakunnan eliitin puolalaistumisen ja katolistumisen myötä.

1600-luvun puolivälissä kaupungin linnoitus ja kirkko tuhottiin taisteluissa. Puolan vuoden 1793 jaossa paikkakunta siirtyi osaksi Venäjän keisarikuntaa.

Nykyään kaupungissa toimii muun muassa meijeri, olutpanimo, asvalttiasema ja tiilitehdas sekä ratakiskojen korjauspaja. Korkea-asteen opetus aloitettiin uudelleen vuonna 1994, ja kaupungissa on nykyään yksi Ukrainan yliopisto-opetusta antavista oppilaitoksista.

## Hallinto ja väestö
Ostroh on hallinnollisesti suoraan aluehallinnon alainen. Asukasluvuksi arvioitiin vuoden 2011 alussa 15&nbsp;528. Ostroh oli aiemman, maaseutuvaltaisen Ostrohin piirin (88&nbsp;938 as.) hallintokeskus. Kesän 2020 aluehallinnollisessa uudistuksessa, jossa Ukrainan piirien lukumäärää karsittiin, Ostrohin kaupunki ja Ostrohin piiri liitettiin osaksi laajempaa Rivnen piiriä.

## Lähteet

## Aiheesta muualla

* Ostrohin linnan historiaa  (castles.com.ua)
* Kaupungin historiaa yms   (ostrog.rv.ua)
* Topografiakarttoja kaupungista ympäristöineen 
* Rivnen alueen eteläosien topografiakartta 1:200 000 vuodelta 2006 (jpg)
Alfred Bryan

**Alfred Bryan** (15. syyskuuta 1871 Brantford – 1. huhtikuuta 1958 Gladstone) oli kanadalainen populaarimusiikin sanoittaja.

Bryan työskenteli New Yorkissa musiikin sovittajana ja teki 1910- ja 1920-lukujen vaihteessa musiikkia useisiin Broadway-näytelmiin. 1920-luvulla hän muutti Hollywoodiin tekemään elokuvamusiikkia.

Bryan työskenteli uransa aikana useiden säveltäjien kanssa – hänen yhteistyökumppaneihinsa kuuluivat muun muassa Fred Fisher, Larry Stock ja Joe McCarthy. Hänen suosituimmaksi sanoituksekseen tuli Al Piantadosin säveltämä pasifistinen laulu ”I Didn’t Raise My Boy to Be a Soldier” vuodelta 1915. Kappaletta myytiin 650&nbsp;000 kappaletta ensimmäisen kolmen kuukauden aikana ja siitä tuli yksi vuoden myydyimmistä kappaleista Yhdysvalloissa. Vaikka Bryan ei itse ollut pasifisti, hän onnistui kuvaamaan Yhdysvalloissa vallalla ollutta sodanvastaisuutta osuvasti. Yleisön mielialojen muuttuessa Bryan julkaisi myös sotaan myönteisemmin suhtautuvia kappaleita.

## Lähteet
*

### Viitteet
Know Your Rights

**Know Your Rights** on brittiläisen punk-yhtye The Clashin kappale 1982. Se julkaistiin alun perin albumilla *[[Combat Rock]]* ja myöhemmin albumin ensimmäisenä singlenä. Singlen b-puolena toimi kappale First Night Back in London. Single oli Britannian singlelistalla yhteensä kolme viikkoa ja ylsi parhaimmillaan sijalle 43.

## Lähteet
Voldemar Ilja

**Voldemar Ilja** (13. marraskuuta 1922 Misso  – 16. joulukuuta 2010 Tallinna) oli virolainen kirkkohistorioitsija, teologian tohtori ja evankelis-luterilaisen kirkon pastori. Tutkimustyössään hän keskittyi Viron herrnhutilaisuuden historiaan.

## Pako metsiin ja keskitysleirituomio
Voldemar Ilja varttui herrnhutilaisessa ympäristössä Etelä-Virossa. Herätys oli levinnyt alueelle jo 1730-luvulta alkaen.

Ilja pakeni toisen maailmansodan aikana metsiin ensin Saksan miehitysarmeijaa, sitten neuvostoviranomaisia. Hänet saatiin kuitenkin kiinni vuonna 1953, ja seurauksena oli tuomio keskitysleirille Arkangelin alueelle. Hänet vapautettiin seuraavana vuonna, kun Stalinin kuoleman jälkeen Neuvostoliitossa koittanut suojasää alkoi.

## Pappina ja opettajana Neuvosto-Virossa
Ilja aloitti vapauduttuaan teologian opinnot, mutta pappispulan vuoksi hän joutui jo seuraavana vuonna papiksi Itä-Viroon. Koska Ilja osasi suomea, hän teki työtä myös Neuvostoliiton inkeriläisten keskuudessa. Myöhemmin Iljasta tuli kirkkohistorian opettaja kirkon seminaariin. Tuohon aikaan pitkälti herrnhutilaiset pitivät yllä kirkon toimintaa, ja pappisseminaarin opiskelijoista puolet tuli herätysliikkeen piiristä. Ilja kiinnostui herrnhutilaisuuden tutkimisesta.

Tallinnan ja Helsingin välinen laivayhteys avautui vuonna 1965, ja seuraavana vuonna Helsingin yliopiston kirkkohistorian professori Kauko Pirinen vei ryhmän teologian opiskelijoita Tallinnaan. Vierailun myötä Ilja tutustui ensiksikin tulevaan vaimoonsa, teologian opiskelija Elli Huuhtaseen, ja toiseksi professori Pirinen ryhtyi ohjaamaan Iljan tutkimustyötä.

## Viron herrnhutilaisuuden tutkijana
Iljan tutkimustyö eteni aluksi vaivalloisesti, koska hän ei päässyt tarvitsemilleen arkisto- ja yliopistovierailuille ulkomaille ennen 1980-lukua. Päätyökseen hän toimi Tallinnan Nõmmen kirkkoherrana ja sittemmin Viron evankelis-luterilaisen kirkon teologisen instituutin johtajana. Ulkomaanyhteyksien avauduttua tutkimustyö pääsi uuteen vauhtiin, ja Ilja väitteli Helsingin yliopiston teologisessa tiedekunnassa vuonna 1995. Väitöksen myötä Viron kirkkohistorian tutkimus, joka oli ollut neuvostoaikana pysähdyksissä, sai uuden alun.

Sittemmin 2000-luvulla Ilja julkaisi viisi Viron herrnhutilaisuutta käsitellyttä teosta. Tutkimuksissaan hän päätyi herrnhutilaisuuden merkitystä koskien samaan käsitykseen kuin Viron kansallisen kirkkohistorian luoja, professori Olaf Sild. Heidän mukaansa herrnhutilaisuudella oli ollut ratkaiseva osuus Viron kristillistymisessä.

## Teokset
* 
* 
* 
* 
* 
* 

## Lähteet
* 
* 
* 

### Viitteet
Maaseudun Tulevaisuus (yhtye)

**Maaseudun Tulevaisuus** on suomalainen yhtye, joka on kotoisin Kyyjärveltä ja se perustettiin 1983. Yhtye julkaisi vuosina 1988-1989 kaksi albumia, joista molemmat julkaisi Hiljaiset Levyt. Vuonna 2012 yhtyeen koko levytetty tuotanto julkaistiin kahden cd:n kokoelmana *Complete*. Kokoelman julkaisi Rocket Records.
__notoc__
## Alkuperäinen kokoonpano
* Juissi Vainiola (laulu, kitara, bassokitara)
* Jouni Nieminen (kitara, bassokitara)
* Jaakko Uusisalo (rummut)

## Diskografia
* Agrikulture EP (1987)
* Periferia (1988)
* Kylmäoja (1989)
* Complete (2CD) (2012)

## Lähteet

## Aiheesta muualla
*
PopPixie

**PopPixie** on Iginio Straffin luoman Winx-klubi-televisiosarjan spin-off -sarja, jossa seikkailevat *Winx-klubista* tutut pixiet.

## Pixiet
*Lockette
*Amore
*Tune
*Chatta
*Digit
*Piff

## Aiheesta muualla
*Winx Club Online
Crubeens

Crubeens () on irlantilainen ruoka, joka on tehty keitetyistä porsaanjaloista. Crubeens syödään perinteisesti käsin.

## Lähteet

http://www.europeancuisines.com/Crubeens-Cruibini-Crunchy-Pigs-Feet-Trotters-March-14-2007
Octavia Spencer

**Octavia L. Spencer** (s. 25. toukokuuta 1970 Montgomery, Alabama, Yhdysvallat) on yhdysvaltalainen Oscar-palkittu näyttelijä. Hänet palkittiin Minny Jacksonin roolistaan elokuvassa *[[Piiat]]* (2011)  parhaan naissivuosan Oscarilla, Golden Globella, Baftalla ja SAG-palkinnolla. Spencer on vieraillut muun muassa televisiosarjoissa *[[Rillit huurussa]]*, *[[30 Rock]]*, *[[Waverly Placen velhot]]* ja  *[[Dollhouse]]*.

Vuonna 2016 Spencer sai parhaan naissivuosan Oscar, Golden Globe ja SAG-ehdokkuudet roolistaan elokuvassa *[[Hidden Figures – varjoon jääneet]]* (2016).

Vuonna 2017 hän sai parhaan naissivuosan Golden Globe -ehdokkuuden roolistaan fantasiaelokuvassa *[[The Shape of Water]]* (2017).

Spencer on suorittanut alemman korkeakoulututkinnon Auburnin yliopistossa.

## Filmografia

### Elokuvat

## Lähteet

## Aiheesta muualla
Kolme miestä ja tyttö

**Kolme miestä ja tyttö** (*New Girl*) on yhdysvaltalainen tilannekomediasarja, joka sai ensiesityksensä Foxilla 20. syyskuuta 2011. Sarjan pääosia näyttelevät Zooey Deschanel, Jake Johnson, Max Greenfield, Lamorne Morris ja Hannah Simone. Sarja sai katsojilta hyvän vastaanoton, ja Fox tilasikin sarjasta kaikki ensimmäisen kauden 24 jaksoa. Suomessa sarjaa alettiin esittää Subilla 13. helmikuuta 2012.

*Kolme miestä ja tyttö* on saanut arvostelijoilta myönteistä palautetta ja erityisesti Deschanelin roolisuoritusta on ylistetty. Sarja oli ehdolla parhaan musikaali- tai komediasarjan Golden Globe -palkintoon ja Deschanel oli ehdolla myös parhaasta naispääosasta.

## Juoni
Jessica "Jess" Day (Zooey Deschanel) on kolmikymppinen pidetty ja pirteä nainen, joka yrittää päästä yli poikaystävästään, jonka hän jätti tämän petettyä häntä. Lopulta hän löytää asuinpaikan kolmen nuoren miehen luota, joita ovat Nick, baarimikko; Schmidt, bisnesmies; ja Winston, entinen koripallon pelaaja.

## Jaksot
### Ensimmäinen tuotantokausi

### Toinen tuotantokausi

## Näyttelijät ja hahmot
### Päähenkilöt
* Zooey Deschanel on Jessica "Jess" Day, nuori ja iloinen opettaja, joka muuttaa asumaan kolmen netissä tapaamansa miehen kanssa erottuaan poikaystävästään. Jessillä on taipumus joutua hankaliin tilanteisiin.
* Jake Johnson on Nick Miller, Jessin kämppäkaveri. Hän lopetti oikiksen kesken ja ryhtyi baarimikoksi. Nick on kolmekymmentävuotias ja kotoisin Chicagosta.
* Max Greenfield on Winston Schmidt, Jessin kämppäkaveri. Schmidt on stereotyyppinen naistenmies. Hän työskentelee yrityksessä, jonka ainoa mies hän on.
* Lamorne Morris on Winston Bishop, Jessin uusi kämppäkaveri. Sarjan toisessa jaksossa Winston palaa Latviasta, jossa hän oli pelaamassa koripalloa. Hän on äärimmäisen kilpailuhenkinen ja oppii uusia taitoja nopeasti, mutta hän myös kyllästyy nopeasti.
* Hannah Simone on Cecilia "Cece" Meyers, Jessin lapsuudenystävä ja malli.

Coach, jota esitti Damon Wayans Jr., esiintyy vain sarjan aloitusjaksossa. Asunnon alkuperäiset neljä kämppäkaveria ovat siis hän, Nick, Schmidt ja Winston. Sarjan toisessa jaksossa Winston palaa ja Coach lähtee.
Coach palaa kolmannella kaudella.

### Toistuvat henkilöt
* Justin Long on Paul Genzlinger, Jessin koulun musiikinopettaja, johon Jess on ihastunut. He alkavat tapailla kuudennessa jaksossa.
* Lizzy Caplan on Julia, Nickin tyttöystävä
* June Diane Raphael on Sadie, lesbogynekologi
* Stephen Amell on Kyle, Cecen poikaystävä

## Lähteet
Itunata

**Itunata** (*Festuca vivipara*) on tuntureilla kasvava ja itusilmuista lisääntyvä heinäkasvi. Ulkonäöltään se muistuttaa lampaannataa (*Festuca ovina*), jonka kanssa se kuuluu samaan lajiryhmään, lampaannataryhmään (*Festuca ovina* -ryhmä). Itunata on monivuotinen ja mätästävä, 15–40 senttimetriä korkeaksi kasvava. Heinän tyvilehtien lapa on rihmamainen, vain 0,3–0,6 millimetriä leveä, karhea ja himmeän harmaanvihreä. Kukinto on kapea, tummanvioletti röyhy, joka on pituudeltaan 2,5–5 cm. Itunadan tähkylöissä on aina itusilmuja.

Itunadan alalajeja Pohjoismaissa ovat karheaitunata (*Festuca vivipara* subsp. *vivipara*) ja siloitunata (*Festuca vivipara* subsp. *glabra*). Alalajien välillä on eroa ulkohelpeen karheudessa ja levinneisyydessä, siloitunata esiintyy pohjoisempana Huippuvuorilla.

## Itunata Suomessa
Suomessa itunata on harvinainen vain ihan pohjoisimmassa Lapissa kasvava heinä. Sen esiintymiä on löydetty Enontekiön pohjoisosasta sekä yhdestä paikasta Inarissa ja yhdestä paikasta Utsjoella. Esiintyminen Inarin Lapissa on ollut aiemmin epävarmaa. Lajin kasvupaikkoja Suomessa ovat tunturien niityt ja kalliot, lettomaiset tunturisuot.

## Lähteet

## Aiheesta muualla
* Pinkka – Lajintuntemuksen oppimisympäristö: Itunata (''Festuca vivipara'')
Nicaraguan vaakuna

**Nicaraguan vaakuna** on Nicaraguan tunnus lipun, kansallislaulun ja moton ohella. Se on otettu käyttöön vuonna 1908 ja on muutettu versio Keski-Amerikan liittovaltion vaakunasta. Vaakuna on myös Nicaraguan lipussa.

Vaakunan kolmio on tasa-arvon, oikeuden ja totuuden symboli. Kuvan kahden meren välissä olevat viisi vuorta kuvaavat liittovaltion viittä jäsenmaata. Fryygialaismyssy ja sen yläpuolella oleva sateenkaari symboloivat toivoa ja vapautta.

Kolmion ympärillä kiertävät tekstit "Republica de Nicaragua" ja "America Central", suomeksi "Nicaraguan tasavalta" ja "Keski-Amerikka".

## Lähteet
Jānis Reinis

**Jānis Reinis** (13. joulukuuta 1960 Obeliai – 26. elokuuta 2016) oli latvialainen näyttelijä. Hän esiintyi esimerkiksi Latvian kansallisteatterissa ja lisäksi lukuisissa elokuvissa, joiden joukossa ovat olleet *[[Uusi äiti]]* (1996), *[[Baiga vasara]]* (2000), *[[Rīgas sargi]]* (2007) ja *[[The Courageous Heart of Irena Sendler]]* (2009).

## Lähteet

## Aiheesta muualla
*
Olle Boström

**Olle Boström** (s. 19. marraskuuta 1990) on ruotsalainen suunnistaja ja viestisuunnistuksen MM-mitalisti.

Kolmena viimeisenä juniorivuotenaan Boström voitti nuorten MM-kilpailuista kahdesti viestikultaa, kerran viestihopeaa sekä pronssia keskimatkalta. Ensimmäisissä aikuisten MM-kilpailuissaan Savoiessa 2011 hän sijoittui pitkällä matkalla kuudenneksi ja voitti viestipronssia. Viestissä hän suunnisti keskimmäisen osuuden Anders Holmbergin aloittessa ja David Anderssonin lopettaessa viestin.

## Lähteet
Runeberg (suku)

**Runeberg** on Ruotsissa ja Suomessa vaikuttanut sivistyssuku. Suvun kantaisä oli ruotsalainen Jämtlandin rykmentin rakuuna Erik Larsinpoika Rönberg (eli Runneberg), joka asui 1600-luvun lopulla Jämtlandin Rävsundissa, Pilgrimstadin torpassa. Osa hänen pojanpojistaan asettui 1700-luvulla asumaan Suomeen. Runeberg-suvun suomalaisen haaran kantaisä on maanmittari Ludvig Anton Runeberg (1725–1803), kansallisrunoilija Johan Ludvig Runebergin isoisä. Myöhemmät Suomessa tunnetut Runebergit ovat enimmäkseen J. L. Runebergin jälkeläisiä.

## Suvun jäseniä
* Edvard Fredrik Runeberg (1721–1802), ruotsalainen kansantaloudellinen kirjailija
* Efraim Otto Runeberg (1722–1770), ruotsalais-suomalainen maanmittauksen johtaja ja kansantaloudellinen kirjailija
* Johan Ludvig Runeberg (1804–1877), Suomen kansallisrunoilija (puoliso Fredrika Runeberg, o.s. *Tengström*)
* Carolina Runeberg (1808–1891), runoilija, J. L. Runebergin sisar
* Ludvig Mikael Runeberg (1835–1902), luonnontieteilijä ja taiteilija, J. L. Runebergin poika
* Lorenzo Runeberg (1836–1919), lääkäri, J. L. Runebergin poika
* Walter Runeberg (1838–1920), kuvanveistäjä, J. L. Runebergin poika
* Johan Wilhelm Runeberg (1843–1918), lääketieteen professori, valtioneuvos ja kansanedustaja, J. L. Runebergin poika
* Robert Runeberg (1846–1919), insinööri ja ilmailun pioneeri, J. L. Runebergin poika 
* Fredrik Runeberg (1850–1884), lääkäri ja valokuvaaja, J. L. Runebergin poika
* Nino Runeberg (1874–1934), opettaja ja kirjailija, Walter Runebergin poika
* Birger Runeberg (1875–1938), kirurgian professori, J. W. Runebergin poika
* Einar Runeberg (1877–1938), kaupunginlääkäri, J. W. Runebergin poika
* Carl Michael Runeberg (1905–1987), rehtori, historiantutkija, Einar Runebergin poika
* Heidi Parland (1902–1990), kääntäjä, Nino Runebergin tytär
* Fred Runeberg (1909–1976), valokuvaaja, Nino Runebergin poika
* Arne Runeberg (1912–1979), sosiaaliantropologian apulaisprofessori, Nino Runebergin poika
* Kristian Runeberg (1934–2018), freelance-lehtivalokuvaaja, Fred Runebergin poika

## Katso myös
* Runeberg

## Lähteet
Louis Joseph Ferdinand Hérold

**Louis Joseph Ferdinand Hérold** (28. tammikuuta 1791 – 19. tammikuuta 1833) oli ranskalainen säveltäjä. Hän opiskeli Pariisin konservatoriossa. 

Hänen kuuluisimmat teoksensa olivat Pariisin Opéra-Comiquessa, joista läpimurtoesitys *Marie* esitettiin vuonna 1826. Tämän jälkeen tulivat hänen suurimmat menestyksensä *Zampa ou La Fiancée de marbre* vuonna 1831 ja *Le pré aux clercs* vuonna 1832.

Vuonna 1812 Hérold voitti suuren Rooman-palkinnon.

## Lähteet
Paula van der Oest

**Paula van der Oest** (s. 1965 Laag-Soeren, Gelderland) on alankomaalainen elokuvaohjaaja ja -käsikirjoittaja. Hänen elokuvansa *[[Zus & Zo]]* (2001) asetettiin ehdolle parhaan vieraskielisen elokuvan Oscar-palkinnon saajaksi. Van der Oest valmistui Alankomaiden elokuva- ja televisioakatemiasta. Hänen ensimmäinen pitkä elokuvansa oli *[[Uusi äiti]]* (1996). Hänen silloinen miehensä Theu Boermans esiintyi siinä, kuten myös myöhemmin *Zus & Zossa*. 

## Aiheesta muualla
*
Fiorello H. LaGuardia High School

**Fiorello H. LaGuardia High School** on yhdysvaltalainen high school, joka on erikoistunut esittävän taiteen opettamiseen. Se sijaitsee Manhattanilla New Yorkissa. Koulu perustettiin vuonna 1936 ja siinä opiskelee yli 2&nbsp;500 opiskelijaa.

## Aiheesta muualla
* Koulun sivut
Hietikkonata

**Hietikkonata** (*Festuca polesica*) on pikkunatojen sukuun kuuluva heinäkasvi. Se muistuttaa lampaannataa (*Festuca ovina*), jonka kanssa se kuuluu samaan lajiryhmään, lampaannataryhmään (*Festuca ovina* -ryhmä). Hietikkonata kasvaa 20–60 senttimetriä korkeaksi ja muodostaa tiheitä mättäitä. Lehdet ovat sileitä ja harmaanvihreitä, rihmamaisia – neljän millimetrin levyisiä.

## Hietikkonata Suomessa
Suomessa hietikkonata on hyvin harvinainen vain ihan lounaassa kasvava heinä. Sen esiintymiä on löydetty Varsinais-Suomesta ja Hankoniemeltä. Lajin kasvupaikkoja Suomessa ovat merenrantojen hietikot ja dyynit. Hietikkonata on luokiteltu silmälläpidettäväksi lajiksi, jota uhkaa elinympäristön kuluminen tai umpeenkasvaminen.

## Lähteet

## Aiheesta muualla
* Kasviatlas 2022: Hietikkonadan (''Festuca polesica'') levinneisyys Suomessa.
Obie-palkinto

**Obie-palkinto** on *[[The Village Voice]]* -lehden jakama palkinto Off-Broadway- ja Off-off-Broadway-teatterinäyttelijöille ja -ryhmille New Yorkissa. Palkintoa on jaettu vuosittain vuodesta 1956 lähtien. Vuodesta 2015 lähtien Obie-palkinnon on jakanut *The Village Voice* -lehden kanssa yhdessä newyorkilainen American Theatre Wing -järjestö, joka jakaa myös Tony-palkinnot.

## Lähteet
LAME

**LAME** (, ) on avoimen lähdekoodin MP3-enkooderi.
LAME on lisensoitu LGPL-lisenssillä.

LAME on komentoriviohjelma, jota levitetään vain lähdekoodina. Siksi sen käyttö voi tuottaa aloittelijoille vaikeuksia. Useat ohjelmat hyödyntävät kuitenkin LAMEa käyttämälle siihen perustuvia kirjastoja MP3-enkoodaukseen.

## Historia
LAMEn ensimmäinen betaversio julkaistiin syyskuussa 1998.
Mike Cheng kehitti LAMEn alun perin parannuksina 8Hz-MP3-enkooderiin.
MP3 oli kuitenkin patenttien suojaama ja patenttien haltijat vaativat tiedostomuodon purkuun ja pakkaukseen pystyviltä laitteilta ja ohjelmistoilta lisenssimaksuja.

Tämän vuoksi Cheng ja muut kehittäjät hylkäsivät alkuperäisen ohjelman ja alkoivat kehittää LAMEa muutostiedostoina MPEG-standardin referenssitoteutukseen, joka tunnettiin nimellä "dist10". Koska näin jaettu ohjelmakoodi ei pystynyt tuottamaan MP3-tiedostoa tai edes kääntynyt ilman yhdistämistä referenssitoteutukseen, vältettiin lisensointivaatimukset.

Viimein toukokuussa 2000 viimeiset ISO:n lähdekoodin osat poistettiin ohjelmasta ja se julkaistiin itsenäisesti kääntyvänä ohjelmana ja LGPL-lisenssillä.
Kehittäjät korostivat ohjelman olevan kehitys- ja tutkimusprojekti, jonka tavoitteena oli parantaa MP3-teknologiaa. Useimmat uskoivat käännetyn ohjelman levittämisen olevan laitonta ilman lisenssia Yhdysvalloissa, Euroopassa ja Japanissa, jossa MP3-patentit olivat voimassa. LAME-projekti ei ikinä joutunut oikeustoimien kohteeksi, mutta julkaisi vain ohjelman lähdekoodin demonstraatiotarkoituksiin.

MP3-patentit vanhenivat huhtikuussa 2017, joten se on nykyisin vapaa tiedostoformaatti.

## Lähteet

## Aiheesta muualla
* Kotisivu
Fredrik Lindström (ampumahiihtäjä)

**Fredrik Wilhelm LIndström** (s. 24. heinäkuuta 1989 Anundsjö, Örnsköldsvikin kunta, Ruotsi) on ruotsalainen uransa lopettanut ampumahiihtäjä. Hän edusti kansallisella tasolla ampumahiihdossa Anundsjö SKF -seuraa ja maastohiihdossa Anundsjö IF:ää.

Lindström on kilpaillut kansainvälisellä tasolla vuodesta 2006. Hän osallistui nuorten MM-kilpailuihin 2006–2009 sijoittuen henkilökohtaisilla matkoilla parhaimmillaan kuudenneksi takaa-ajossa 2009. Aikuisten arvokilpailuissa hän debytoi Vancouverin olympialaisissa 2010. Hanty-Mansijskin MM-kilpailuissa 2011 hän sijoittui pikakilpailussa ja yhteislähdössä 11:nneksi. Ruhpoldingin MM-kisoissa 2012 hän sai yhteislähdössä pronssia, oli pikakilpailussa kuudes sekä takaa-ajossa ja normaalimatkalla kymmenes. Nové Měston MM-kilpailuissa 2013 hän sai normaalimatkalla pronssia, sijoittui takaa-ajossa seitsemänneksi, pikakilpailussa kahdeksanneksi ja yhteislähdössä 12:nneksi. Sotšin olympialaisissa 2014 hän oli yhteislähdössä kuudes, takaa-ajossa kolmastoista ja normaalimatkalla viidestoista. Kontiolahden MM-kilpailuissa 2015 hän sijoittui yhteislähtökilpailussa 12:nneksi. Hochfilzenin MM-kilpailuissa 2017 hän oli samalla matkalla kahdeksas. Pyeongchangin olympialaisissa 2018 hän hiihti ankkuriosuuden Ruotsin kultajoukkueessa miesten viestissä. Normaalimatkalla hän oli kahdeksas ja yhteislähdössä viidestoista.

Lindström on kilpaillut maailmancupissa kaudesta 2008–2009 lähtien. Ensimmäiset maailmancup-pisteensä hän sai oltuaan samalla kaudella 13:s Vancouverin sprinttikilpailussa. Kymmenen parhaan joukkoon hän sijoittui ensimmäisen kerran oltuaan kymmenes Holmenkollenin takaa-ajokilpailussa kaudesta 2009–2010. Ensimmäisen voittonsa – ja palkintosijansa – hän saavutti Antholzin pikakilpailussa kaudella 2011–2012. Ruhpoldingin MM-pronssin lisäksi hän oli samalla kaudella kolmas myös Hanty-Mansijskin sprinttikilpailussa. Maailmancupin kokonaiskilpailussa hän sijoittui yhdeksänneksi ja yhteislähtöcupissa neljänneksi. Kaudella 2012–2013 hän sijoittui maailmancupin kokonaispisteissä seitsemänneksi ja takaa-ajocupissa neljänneksi. Hän oli toinen Östersundin pikakilpailussa kausilla 2013–2014 ja 2016–2017. Hän sijoittui kolmanneksi Tjumenin sprintissä kaudella 2017–2018. Hän on kuulunut lisäksi maailmancupin miesten viestin ja sekaviestin voittaneisiin Ruotsin joukkueisiin.

Lindström lopetti uransa ampumahiihtäjänä keväällä 2019.

Lindström on voittanut myös Ruotsin-mestaruuksia.



## Lähteet

## Aiheesta muualla
Virallinen sivusto
Metsänata

**Metsänata** (*Festuca altissima*) on pikkunatojen eli natojen sukuun kuuluva korkeakasvuinen heinäkasvi.

## Ulkonäkö ja koko
Tiheästi mätästävä metsänata kasvaa 60–150 senttimetriä korkeaksi. Sen korressa on kolmesta neljään solmua. Ohuet ja jäykähköt lehdet ovat 7–15 millimetriä leveät, väriltään tummanvihreät. Metsänadan kukintona on 10–18 cm pitkä nuokkuva röyhy. Tähkylöissä, jotka ovat 6–8 mm pitkiä, kellanvihreitä ja vihneettömiä, on kahdesta viiteen kukkaa.

## Levinneisyys
Metsänata esiintyy suuressa osassa Eurooppaa paitsi pohjoisessa, ei kuitenkaan yhtenäisellä alueella. Yleisin se on Keski-Euroopassa. Pohjoisimmillaan laji kasvaa Keski-Norjassa 65. leveysasteella.

## Lähteet
Yeti (albumi)

**Yeti** on saksalaisen Amon Düül II-yhtyeen toinen studioalbumi. Se julkaistiin vuonna 1970. Sitä pidetään ns. krautrockin, joksi saksalaista progressiivista musiikkia alettiin tuolloin kutsua, ja myös yhtyeenkin merkkipaaluna. Albumi julkaistiin tupla-lp:nä ja se sisältää pitempiä improvisaatio-voittoisia kappaleita (esim. "Soap Shop Rock") sekä myös lyhempiä, tavanomaisempia lauluja (esim. singlenä julkaistu "Archangels Thunderbird").

Albumin kannessa oleva viikatemies on tehty yhtyeen äänimiehen Wolfgang Krischken kuvasta. Krischke oli kuollut hieman ennen albumin julkaisua. Kannen on tehnyt yhtyeen kosketinsoittaja Falk Rogner.

## Kappaleet

### A-puoli

# "Soap Shop Rock" – 13:47
## "Burning Sister" – 3:41
## "Halluzination Guillotine" – 3:05
## "Gulp a Sonata" – 0:45
## "Flesh-Coloured Anti-Aircraft Alarm" – 5:53
# "She Came Through the Chimney" – 3:01

### B-puoli
# "Archangels Thunderbird" – 3:33
# "Cerberus" – 4:21
# "The Return of Rübezahl" – 1:41
# "Eye-Shaking King" – 5:40
# "Pale Gallery" – 2:16

### C-puoli
# "Yeti (Improvisation)" – 18:12

### D-puoli
# "Yeti Talks to Yogi (Improvisation)" – 6:18
# "Sandoz in the Rain (Improvisation)" – 9:00

*kaikki kappaleet säv./san./sov. Amon Düül II

### Vuoden 2001 CD-painoksen (Repertoire Records (REP 4914)) bonuskappaleet

"Rattlesnakeplumcake" - 3:18
"Between The Eyes" - 2:27


## Muusikot

*Renate Knaup - laulu, tamburiini
*John Weinzierl - kitara, 12-kielinen kitara, laulu
*Chris Karrer - viulu, kitara, 12-kielinen kitara, laulu
*Falk Rogner - urut
*Dave Anderson - basso
*Peter Leopold - rummut
*Christian "Shrat" Thierfeld - perkussiot, laulu
 
kappaleessa "Sandoz In The Rain" lisäksi:

*Rainer Bauer (Amon Düül I) - kitara, laulu
*Ulrich Leopold (Amon Düül I) - basso
*Thomas Keyserling - huilu
Hello, Dolly!

**Hello, Dolly!** voi tarkoittaa seuraavia:

* ''Hello, Dolly!'', Jerry Hermanin musikaali
* ”Hello, Dolly!”, Grammy-palkittu kappale musikaalista
* ''Hello Dolly!'', musikaaliin perustuva elokuva vuodelta 1969
* ''Hello, Dolly!'', Ella Fitzgeraldin albumi vuodelta 1964
Phallus Dei

**Phallus Dei** () on saksalaisen Amon Düül II -yhtyeen esikoisalbumi vuodelta 1969. Musiikillisesti albumi sisältää lähinnä pitkiä jameja joita yhtye oli soittanut keikoillaan ja "mantramaista" laulua ja "ääntelyä". Albumi oli yksi ensimmäisistä ns. krautrock-genren albumeista.

## Kappaleet

### A-puoli

#"Kanaan" – 4:02
#"Dem Guten, Schönen, Wahren" – 6:12
#"Luzifers Ghilom" – 8:34
#"Henriette Krötenschwanz" – 2:03

### B-puoli

#"Phallus Dei" – 20:48

*kaikki kappaleet säv./san./sov. Amon Düül II

### Gammarock Recordsin CD-painoksen (2000) bonuskappaleet:

"Freak Out Requiem I" - 7:53
"Freak Out Requiem II" - 0:44
"Freak Out Requiem III" - 7:49
"Cymbals in the End" - 0:34


### Repertoire Recordsin (2001) CD-painoksen bonuskappaleet:

"Freak Out Requiem I" - 4:02
"Freak Out Requiem II" - 3:47
"Freak Out Requiem III" - 0:42
"Freak Out Requiem IV" - 7:49
"Cymbals in the End" - 0:31


### SPV Revisited Recordsin (2006) ja Belle Antiquen (2009) CD-painoksien bonuskappaleet:

"TouchMaPal" - 10:17
"I Want The Sun to Shine" - 10:32


## Muusikot
*Renate Knaup – laulu, tamburiini
*Chris Karrer – viulu, kitara, 12-kielinen kitara, soprano-saksofoni, laulu
*John Weinzierl – kitara, 12-kielinen kitara, basso
*Falk Rogner – urut
*Peter Leopold – rummut
*Dieter Serfas – rummut, elektroniset symbaalit

*Dave Anderson – basso (kappaleessa "Luzifers Ghilom")
*Shrat – perkussiot, laulu, viulu
*Christian Borchard – vibrafoni
*Holger Trülzsch – turkkilais-rummut
Saint Vincent ja Grenadiinien vaakuna

**Saint Vincent ja Grenadiinien vaakuna** on Saint Vincent ja Grenadiinien tunnus lipun, kansallislaulun ja moton ohella. Se on peräisin vuodelta 1912.

Vaakunassa on kaksi naista, jotka symboloivat rauhaa ja oikeutta. Kilven yläpuolella on valtiolle taloudellisesti merkittävän puuvillan oksa. Kilven alla on motto *Pax et Justitia*, suomeksi "Rauha ja oikeus".

## Lähteet
Up, Up, and Away

**Up, Up, and Away** voi viitata:

* ''Up, Up and Away'', The 5th Dimensionin albumi vuodelta 1967
** "Up, Up and Away", albumin nimikappale
* ''Up, Up and Away'', Johnny Mathisin albumi vuodelta 1967
* ''Up, Up, and Away'', Disneyn elokuva vuodelta 2000
Orvo Kontio

**Orvo Kalevi Kontio** (16. syyskuuta 1932 Kuusankoski – 8. helmikuuta 1996 Helsinki) oli suomalainen näyttelijä. Hänet muistetaan varsinkin sirkustirehtöörin roolistaan *[[Sirkus Papukaija]]* -lastenohjelmassa vuosina 1961–1968. Kontio teki myös elokuvakäsikirjoituksia ja esiintyi muutamissa elokuvissa.

Orvo Kontion poika on runoilija Tomi Kontio.

## Lähteet
Michael McDonald

**Michael McDonald** voi tarkoittaa seuraavia:

*Michael McDonald (s. 1952), yhdysvaltalainen laulaja
*Michael McDonald (s. 1964), yhdysvaltalainen näyttelijä ja koomikko 
*Michael McDonald (s. 1975), jamaikalainen juoksija
*Michael McDonald (s. 1965), kanadalainen potkunyrkkeilijä
*Michael McDonald (s. 1969), yhdysvaltalainen koripalloilija
*Michael McDonald (s. 1989), kanadalainen pokerinpelaaja
*Michael McDonald (s. 1958), amerikkalainen jalkapalloilija
*Michael McDonald (s. 1991), yhdysvaltalainen vapaaottelija
*Michael McDonald, yhdysvaltalainen puvustaja
*Michael McDonald (s. 1950), skotlantilainen jalkapalloilija
Schildts & Söderströms

**Schildts & Söderströms Ab** on suomalainen sekä ruotsiksi että suomeksi julkaiseva kustannusyhtiö, joka muodostui kun vuonna 1913 perustettu Schildts ja vuonna 1891 perustettu Söderström & Co yhdistyivät 1. helmikuuta 2012.

## Lähteet

## Aiheesta muualla
*Yrityksen kotisivut
*
Syklohekseeni

**Syklohekseeni** on orgaaninen yhdiste (sykloalkeeni), joka on normaaliolosuhteissa olomuodoltaan väritön helposti syttyvä neste, jolla on tunnusomainen haju. Sen kemiallinen kaava on C6H10. Syklohekseenista käytetään myös nimiä *bentseenitetrahydridi*, *heksanaftyleeni*, *tetrahydrobentseeni*.

Syklohekseenin moolimassa on 82,14&nbsp;g/mol, sulamispiste −104&nbsp;°C, kiehumispiste 83&nbsp;°C, tiheys 0,81&nbsp;g/cm3, leimahduspiste –6&nbsp;°C (c.c.), itsesyttymislämpötila 244&nbsp;°C, taitekerroin 1.445–1.447 ja CAS-numero 110-83-8. 

Syklohekseenin konformaatio on niin kutsuttu puolituolikonformaatio, jossa 2 kuusirenkaan hiiliatomia poikkeaa tasosta, toinen tason yläpuolelle ja toinen alapuolelle. 

Syklohekseeniä voidaan valmistaa eliminaatioreaktiolla kloorisykloheksaanista tai sykloheksanolista. Bentseenin hydrauksen ongelmana on, että se johtaa lähes aina sykloheksaanin muodostumiseen. Ruteniumkatalyytillä on saavutettu korkeintaan noin 30&nbsp;% syklohekseenisaanto bentseeniä hydraamalla.

## Lähteet

## Aiheesta muualla

*
*ChemBlink: Cyclohexene 
*Inchem.org: Cyclohexene CAS N°:110-83-8  (pdf)
Pärskäjuuret

**Pärskäjuuret** (*Veratrum*) on kasvisuku sudenmarjakasvien (*Melanthiaceae*) heimossa, joka on aiemmin tunnettu karhunruohokasveina. Pärskäjuuriin kuuluu 25 lajia, joita esiintyy Amerikassa ja Euraasiassa, varsinkin lauhkealla vyöhykkeellä.

## Lajeja
* etelänpärskäjuuri eli valkopärskäjuuri (*Veratrum album*)
** etelänpärskäjuuri (*Veratrum album* subsp. *album*)
* jättipärskäjuuri (*Veratrum californicum*)
* ripsupärskäjuuri (*Veratrum fimbriatum*)
* purppurapärskäjuuri (*Veratrum formosanum*)
* rispapärskäjuuri (*Veratrum grandiflorum*)
* pohjanpärskäjuuri (*Veratrum lobelianum*, syn. *V. album* subsp. *lobelianum*)
* tummapärskäjuuri (*Veratrum nigrum*)
* viherpärskäjuuri (*Veratrum viride*)

## Tuntomerkkejä
Pohjoismaissa tavataan luonnonkasvina pohjanpärskäjuurta Koillis-Norjassa ja Suomessa Utsjoella. Lisäksi etelänpärskäjuurta ja tummapärskäjuurta kasvaa harvoin villiintyneinä koristekasveina. Pohjoismaiden pärskäjuuret ovat 0,5–1,5 metriä korkeita ruohoja, joilla on leveät, varressa kierteisesti sijaitsevat lehdet ja kukintona runsaskukkainen kerrannainen latvaterttu. Pärskäjuuret ovat myrkyllisiä.

## Lähteet

## Aiheesta muualla
* ITIS: ''Veratrum'' 
* United States Department of Agriculture (USDA): ''Veratrum'' 
* Flora of China: ''Veratrum''
Sailing

**Sailing** voi viitata ainakin seuraaviin:

* ”Sailing”, Christopher Crossin kappale vuodelta 1980
* ”Sailing”, Rod Stewartin kappale vuodelta 1972
* *[[Sailin']]*, Kim Carnesin albumi ja sen nimikappale.
Games People Play

**Games People Play** voi viitata:

* ''Games People Play'', Eric Bernen kirja vuodelta 1964

## Musiikki
* ”Games People Play”, The Alan Parsons Projectin kappale
* ”Games People Play”, Joe Southin kappale
* ”Games People Play”, The Spinnersin kappale
* ''Games People Play'', Pink Cream 69:n albumi
* *Games People Play*, The PeeCheesin albumi

## Televisio
* ''Games People Play'', vuosina 1980–81 esitetty yhdysvaltalainen urheiluohjelma
The Way We Were

**The Way We Were** voi viitata:

* *[[Parhaat vuotemme]]* (engl. *The Way We Were*), yhdysvaltalainen elokuva vuodelta 1973
* "The Way We Were", elokuvan nimikappale
* ''The Way We Were'', Barbra Streisandin albumi vuodelta 1974
* ''The Way We Were'', Andy Williamsin albumi vuodelta 1974
* ''The Way We Were'', A Housen albumi vuodelta 2002
Tiedän ja uskon

**Tiedän ja uskon** on Antti Eskolan vuonna 2003 ilmestynyt kirja, jossa hän pohtii uskontoa ja kristinuskon kysymyksiä.

## Aiheesta muualla
* Jyrki Alenius: Jumalkaipuun sosiaalipsykologiaa. Helsingin sanomat 30.8.2003.
* Sami Pihlström: Uskon tunnustelijan uudet tunnustukset. Tieteessä tapahtuu 7/2003. (PDF)
* Janne Villa: Ulos uskon kaapista. Vantaan Lauri 4.5.2006.
Mark James

**Mark James** voi viitata:
* Mark James, englantilainen golfaaja
* Mark James, yhdysvaltalainen poliitikko
* Mark James, yhdysvaltalainen lauluntekijä
* Mark Andrew James, yhdysvaltalainen kapellimestari
Somewhere Out There

**Somewhere Out There** voi viitata:

* "Somewhere Out There", James Hornerin kirjoittama kappale vuodelta 1987, kappaleen esittäneet Linda Ronstadt ja James Ingram elokuvassa *[[Fievel matkalla Amerikkaan]]*
* "Somewhere Out There", Our Lady Peacen kappale vuoden 2002 albumilta *Gravity*
Kesäyön lapset

**Kesäyön lapset** on  Osmo Lampisen (Osmo Ilmari) ja Ralf Rubinin ohjaama elokuva vuodelta 1955. *Kesäyön lapset* on pelkistetty melodraama, joka jakautuu kahteen osaan. Ensimmäinen kertoo Kiikan isännästä ja hänen ihmissuhteistaan, toinen Kiikan tyttärestä joka rakastuu nuoreen mieheen, joka saattaa olla hänen velipuolensa.

## Näyttelijät

## Tuotanto

Ralf Rubin ohjasi *Kesäyön lasten* lisäksi vain yhden toisen pitkän elokuvan, *[[Kasvot kuvastimessa]]* (1953), sekä tuotti elokuvan *[[Pessi ja Illusia (vuoden 1954 elokuva)|Pessi ja Illusia]]* (1954), jotka eivät olleet yleisömenestyksiä. Siitä huolimatta levitysyhtiö Kansan Elokuva hyväksyi *Kesäyön lapset* ohjelmaansa.

## Arviot

Leo Nordberg tyrmäsi elokuvan *[[Uusi Suomi|Uudessa Suomessa]]* julkaistussa arviossaan hyvin voimakkain ilmaisuin: ”Hieman häpeillen ilmestyy ohjelmistoon tämä kotimainen filmipannukakku, jonka olemassaolo voidaan sumeilematta lukea yhdeksi suomalaisen elokuvan mustimmista synneistä.” Vaikka elokuva on vain tunnin mittainen, sitä pidettiin venytettynä.

Kriitikko Arto Pajukallio (2012) katsoo, että kunnianhimoisinta antia elokuvassa on Kalevi Hartin mahtipontinen musiikki.

## Lähteet
Unforgettable

**Unforgettable** voi tarkoittaa seuraavia:

## Elokuva ja televisio
* Välähdys menneisyydestä (engl. *Unforgettable*), jännityselokuva vuodelta 1996, pääosassa Ray Liotta
* *[[The Unforgettable]]*, brittiläinen televisio-ohjelma
* Muistin vanki (engl. *Unforgettable*), yhdysvaltalainen rikossarja vuodelta 2011

## Musiikki
;Kappaleet
* ”Unforgettable”, Irving Gordonin kirjoittama kappale vuodelta 1951, popularisoinut Nat King Cole
* ”Unforgettable”, Melon Kinenbin kappale vuodelta 2007

;Albumit
* ''Unforgettable'', Nat King Colen albumi vuodelta 1952
* ''Unforgettable'', Dinah Washingtonin albumi vuodelta 1961
* ''Unforgettable'', Leroy Hutsonin albumi vuodelta 1979
* ''Unforgettable'', Vera Lynnin kokoelma-albumi vuodelta 1989
* ''Unforgettable'', Joe Passin albumi vuodelta 1998
* ''Unforgettable'', Selenan albumi vuodelta 2005 
* ''Unforgettable'', Imran Khanin albumi vuodelta 2009
* ''Unforgettable'', Marcus & Martinuksen albumi vuodelta 2024
* *[[Unforgettable: A Tribute to Dinah Washington]]*, Aretha Franklin vuodelta 1964
* *[[Unforgettable... with Love]]*, Natalie Colen albumi vuodelta 1991
Gordon Kennedy

**Gordon Kennedy** voi viitata:

* Gordon Kennedy, yhdysvaltalainen rockmuusikko
* Gordon Kennedy, skottilainen näyttelijä
* Gordon Kennedy, tanskalainen näyttelijä ja koomikko
Daughter

**Daughter** voi viitata:

*Daughter, englantilainen indie rock -yhtye
* ”Daughter”, Pearl Jamin kappale vuonna 1993 julkaistulta albumilta *Vs.*
* Daughters, yhdysvaltalainen rockyhtye
** ''Daughters'' (EP), yhtyeen nimikko-EP-levy
** ''Daughters'', yhtyeen albumi vuodelta 2010
* Daughters, John Mayerin kappale albumilta *Heavier Things* vuodelta 2003